Document ID: /fineweb-2-swissfilter-quality_10-filterrobots/filtered/02038.jsonl.gz/691

Els hajan ristgà e gudagnà, di Gabriela Gisler che maina il manaschi da famiglia a Cuira. Ils Gislers produceschan spargias. Ina stagiun curta ed intensiva e cun il coronavirus n'eran els a l'entschatta betg segirs sche ina racolta è insumma pussaivla. «L'interess e l'agid è stà grond», resumescha Gabriela Gisler.
Ussa dentant turnan adina daplirs enavos en il mintgadi e perquai hajan els engaschà sis lavurants da la Pologna ch'èn dapi dumengia en Svizra.
Engaschament usità
Ils gidanters da racolta da la Pologna sustegnan ils gidanters indigens. «Cun dapli glieud è la lavur a fin pli sperta» ed uschia ins possia er racoltar dapli resumescha Gisler. Els sajan en mintga cas cuntents da betg avair stritgà la stagiun da spargias 2020.